turjo4nis/wikipedia-bn-dump-20250701 huggingface dataset:
দীঘল তরঙ্গ

সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার।

 আড় তরঙ্গ বা অনুপ্রস্থ তরঙ্গ
 দীঘল তরঙ্গ বা অনুদৈর্ঘ্য তরঙ্গ

যে তরঙ্গ মাধ্যমের কণাগুলোর কম্পনের দিকের সাথে সমান্তরালে অগ্রসর হয় সেটাই দীঘল তরঙ্গ/অনুদৈর্ঘ্য তরঙ্গ (Longitudinal wave)। বায়ু মাধ্যমে প্রবাহিত শব্দ তরঙ্গ দীঘল তরঙ্গ/অনুদৈর্ঘ্য তরঙ্গের একটি উদাহরণ।

এ ধরনের কোন মাধ্যমে সংকোচন ও প্রসারণের মাধ্যমে সঞ্চালিত হয়। একটি সংকোচন ও একটি প্রসারণ নিয়ে এর তরঙ্গ দৈর্ঘ্য। এ ধরনের তরঙ্গে সমবর্তন ঘটে না।

তথ্যসূত্র

পদার্থবিজ্ঞান
তরঙ্গ বলবিজ্ঞান
সরল দোলক

একটি ভারী আয়তনহীন বস্তুকে অপ্রসারণশীল, ওজনহীন ও নমনীয় সুতার সাহায্যে ঝুলিয়ে দিলে এটি যদি ঘর্ষণ এড়িয়ে স্বাধীনভাবে দুলতে থাকে তবে তাকে সরল দোলক (Simple Pendulum) বলে। বাস্তবে সরল দোলক পাওয়া সম্ভব নয়। কেননা, ভারী আয়তনহীন কোন বস্তু কিংবা সম্পূর্ণরূপে অপ্রসারণশীল, ওজনহীন ও নমনীয় সুতার অস্তিত্ব নেই। হিসাব নিকাশের সুবিধার্থে এরূপ প্রমাণ দোলক কল্পনা করে নেওয়া হয়। সাধারণভাবে একটি হালকা সুতার সাহায্যে কোন দৃঢ় অবলম্বন থেকে একটি ভারী বস্তু ঝুলিয়ে দিয়ে সরল দোলক তৈরী করা হয়।

গ্যালিলিও গ্যালিলির ১৬০২ সালের দিকে পেন্ডুলামের প্রথম বৈজ্ঞানিক পরীক্ষা থেকে, পেন্ডুলামের নিয়মিত গতি সময় মাপার জন্য ব্যবহৃত হত এবং ১৯৩০ এর দশক পর্যন্ত এটি ছিল বিশ্বের সবচেয়ে নির্ভুল সময়মাপক প্রযুক্তি।  ১৬৫৬ সালে ক্রিশ্চিয়ান হাইজেন্স দ্বারা উদ্ভাবিত পেন্ডুলাম ঘড়িটি বিশ্বের মান্য সময় নির্ণয়কারী যন্ত্র হয়ে ওঠে, হয়েছিল, যা 270 বছর ধরে বাড়ি এবং অফিসে ব্যবহৃত হয় এবং এটি বছরে প্রায় এক সেকেন্ড নির্ভুল সময় দেখাতে পারত। ১৯৩০-এর দশকে কোয়ার্টজ ঘড়ি দ্বারা পেন্ডুলাম ঘড়ি প্রতিস্থাপিত হয়। পেন্ডুলাম বিভিন্ন বৈজ্ঞানিক যন্ত্রপাতিতেও ব্যবহৃত হয়, যেমন - অ্যাক্সিলোমিটার এবং সিসমোমিটার । ঐতিহাসিকভাবে, ভূ-পদার্থবিদ্যা সমীক্ষায় অভিকর্ষজ ত্বরণ পরিমাপ করতে এবং এমনকি দৈর্ঘ্যের মানক হিসাবেও পেন্ডুলাম ব্যবহৃত হত। 'পেন্ডুলাম' শব্দটি নব্য-ল্যাটিন (Neo-Latin) শব্দ, এটি এসেছে ল্যাটিন 'পেন্ডুলাস' থেকে, যার অর্থ 'ঝুলন্ত'।

সরল দোলকের অংশসমূহ 

বব: যে ভারী বস্তুটিকে সুতার সাহায্যে ঝলিয়ে দেওয়া হয় সেটিই বব।

ঝুলন বিন্দু: কোন দৃঢ় অবলম্বনের যে নির্দিষ্ট বিন্দু থেকে বব ঝোলানো হয় তাকে ঝুলন বিন্দু বলে।

সরল দোলক সম্পর্কিত কতিপয় সংজ্ঞা 

কার্যকরী দৈর্ঘ্য: ঝুলন বিন্দু থেকে ববের ভরকেন্দ্র পর্যন্ত দুরত্বকে কার্যকরী দৈর্ঘ্য বা দোলক দৈর্ঘ্য বলে। একে  দ্বারা প্রকাশ করা হয়।

এখানে,  সুতার দৈর্ঘ্য এবং  ববের ব্যাসার্ধ

বিস্তার: সরল দোলকের সাম্যাবস্থান থেকে যে কোন এক দিকের সর্বোচ্চ দুরত্বকে বিস্তার বলে।

পূর্ণ দোলন: বব এক প্রান্ত হতে অপর প্রান্তে গিয়ে আবার আগের প্রান্তে ফিরে আসলে তাকে পূর্ণ দোলন বলে।

দোলন কাল: একটি পূর্ণ দোলন সম্পন্ন করতে সরল দোলকের যে সময় লাগে তাকে দোলনকাল বলে। একে  দ্বারা প্রকাশ করা হয়। কোন সরল দোলকের  সংখ্যক পূর্ণ দোলনের জন্য যদি  সময় লাগে তাহলে,

কম্পাঙ্ক: এক সেকেন্ডে একটি সরল দোলক যে কয়টি পূর্ণ দোলন সম্পন্ন করে তাকে তার কম্পাঙ্ক বলে। একে  দ্বারা প্রকাশ করা হয়। কোন সরল দোলক  সময়ে  সংখ্যক পূর্ণ দোলন সম্পন্ন করলে,

সরল দোলকের সূত্রসমূহ 

১ম সূত্র বা সমকাল সূত্র: কৌণিক বিস্তার অল্প হলে এবং দোলকের কার্যকরী দৈর্ঘ্য অপরিবর্তিত থাকলে কোন নির্দিষ্ট স্থানে একটি সরল দোলকের প্রতিটি দোলনের জন্য সমান সময় লাগবে।

২য় সূত্র বা দৈর্ঘ্যের সূত্র: কৌণিক বিস্তার অল্প হলে কোন নির্দিষ্ট স্থানে সরল দোলকের দোলনকাল, এর কার্যকরী দৈর্ঘ্যের বর্গমূলের সমানুপাতিক।

৩য় সূত্র বা ত্বরণের সূত্র: কৌণিক বিস্তার অল্প হলে এবং দোলকের কার্যকরী দৈর্ঘ্য অপরিবর্তিত থাকলে এর দোলনকাল অভিকর্ষজ ত্বরণের বর্গমূলের ব্যস্তানুপাতিক।

৪র্থ সূত্র বা ভরের সূত্র: কৌণিক বিস্তার অল্প হলে এবং কার্যকরী দৈর্ঘ্য অপরিবর্তিত থাকলে কোন নির্দিষ্ট স্থানে সরল দোলকের দোলনকাল ববের ভর, আয়তন, উপাদান ইত্যাদির উপর নির্ভর করে না ।

সবকটি সূত্র একত্র করে আমরা পাই, 

এবং

যেখানে,  হল দোলকের কার্যকরী দৈর্ঘ্য, আর  হল অভিকর্ষজ ত্বরণের মান।

তথ্যসূত্র 

পদার্থবিজ্ঞান
এম আর কায়ানী

মুহাম্মদ রোস্তম কায়ানী (১৮ অক্টোবর ১৯০২ -১৫ নভেম্বর ১৯৬২ ) বিচারপতি এম.আর. কায়ানী নামেই বেশি পরিচিত ছিলেন। পাকিস্তানের অন্যমত আইনজ্ঞ, প্রধান বিচারপতি ( ১৯৫৮ -১৯৬২)। জেনারেল আইয়ূব খানের স্বৈরাচারতন্ত্রের বিরুদ্ধে সাহসী অবস্থান নেয়ার জন্য বিচারপতি কায়ানী স্মরণীয় হয়ে আছেন।

জন্ম ও শিক্ষাজীবন 
মুহাম্মদ রোস্তম কায়ানী ১৮ অক্টোবর ১৯০২ কোহাতের শাহপুর গ্রামের খানবাহাদুর আবদুল সামাদ কায়ানীর ঘরে জন্ম গ্রহণ করেন। তিনি কোহাট ইসলামিয়া হাই স্কুল থেকে মেট্রিকুলেশন এবং এডওয়ার্ড কলেজ, পেশোয়ার থেকে এফ. এ. পাস করেন। কায়ানী সরকারি কলেজ, লাহোর থেকে ইংরেজি সাহিত্যে মাস্টার্স ডিগ্রি অর্জন করেন।

কর্মজীবন 
মুহাম্মদ রোস্তম কায়ানী একজন সিভিল সার্ভেন্ট হিসাবে কর্মজীবন শুরু করেন। দীর্ঘ আট বছর নির্বাহী বিভাগে কাজ করার পরে ১৯৩৮ সালে বিচার বিভাগে আত্মীকরণ হন। তিনি ১৯৪৯ সালে তিনি পাঞ্জাব হাইকোর্ট এর বিচারপতি নিযুক্ত হন এবং ১৯৫৮ সালে পশ্চিম পাকিস্তানের প্রধানবিচারপতি হন। ১৯৫৬ কায়ানী সিএসপি এ্যাসোসিয়েশন পশ্চিম পাকিস্তান শাখার সভাপতি নির্বচিত হন। এর মাধ্যমে তিনি পাকিস্তান সিভিল সার্ভিসের মর্যাদা পুনজাগরিত করেন। কায়ানী বিখ্যাত পাঞ্জাব ডির্স্টাবেন্স কোর্ট অব ইনকোয়ারীর সদস্য ছিলেন।

বিচারক এবং প্রধান বিচারপতি হিসেবে বিভিন্ন অনুষ্ঠানে প্রদত্ত তার বক্তৃতা প্রচার মাধ্যমে গুরুত্বের সাথে স্থান পেত। তার মাঝে দূর্লভ মেধা, রসবোধ, সাহস এবং সততার সমাবেশ ঘটেছিল। সরস তীর্যক মন্তব্য করা তার চারিত্রিক বৈশিষ্ট্য ছিল - যা থেকে খোদ রাষ্ট্রপতিও রেহাই পেতেন না। অক্টোবর, ১৯৬২ সালে বিচারপতি কায়ানী অবসর গ্রহণ করেন। তিনি সামরিক সরকারের প্রকাশ্য সমালোচনা করতেন বিধায় পাকিস্তান সুপ্রীম কোর্টের বিচারপতি বিবেচিত হন নাই। লাহোরের নাগরিকগণ তার সম্মানে বিদায় সম্বর্ধনার আয়োজন করেন, যেখানে তাকে “পাকিস্থানের কন্ঠস্বর” উপাধিতে ভূষিত করেন। উত্তরে বিচারপতি কায়ানী বলেন এ উপাধি তার কাছে “নিশানে পাকিস্তানে”র চাইতে প্রিয়। এরপর তিনি বলেন যে, গুমোট অন্ধকার এই যুগে সরস বক্তৃতার মাধ্যমে তিনি মানুষের নৈতিকতার মান উন্নত করতে সচেস্ট আছেন। তার উল্লেখযোগ্য মন্তব্য হল:

রচনাবলী 
বিচারপতি কায়ানী জীবনের শেষ চার বছরে দেশের সবচাইতে জনপ্রিয় বক্তায় পরিণত হন। এই বক্তৃতাগুলো পরে বই আকারে কয়েকটি খণ্ডে প্রকাশ করা হয়। এগুলো হলো : দ্য হোল ট্রুথ, নট দ্য হোল ট্রুথ, হাফ ট্রুথ, অ্যা জাজ মাই লাফ এবং আফকার-ই-পেরেশান ইত্যাদি।

মৃত্যু 
নভেম্বর ১৯৬২, ঢাকা, চট্টগ্রাম, রাজশাহী বার এসোসিয়েশন এর আমন্ত্রণে পূর্ব পাকিস্তান সফরে আসেন। ১৫ নভেম্বর ১৯৬২ তিনি চট্টগ্রাম সার্কিট হাউজে শেষ নিঃশ্বাস ত্যাগ করেন। পরদিন পাকিস্তান ইন্টারন্যাশনাল এয়ার লাইন্স এর একটি বোয়িং বিমানে করে তার মরদেহ করাচী নিয়ে যাওয়া হয়। তাকে নিজ গ্রাম শাহপুর পারিবারিক গোরস্থানে সমাহিত করা হয়।

তথ্যসূত্র 

১৯৬২-এ মৃত্যু
১৯০২-এ জন্ম
পাকিস্তানি বিচারক
পশতু ব্যক্তি
দ্য প্রোপজিশন

দ্য প্রোপজিশন, জন হিলকোট পরিচালিত ও নাইক ক্যাভ লিখিত ২০০৫ সালের একটি অস্ট্রেলিয়ান ওয়ের্স্টান চলচ্চিত্র। এতে বিভিন্ন চরিত্রে অভিনয় করেছেন, গাই পিয়ার্সি, রয় উইনস্টোন, এমিলি ওয়াটসন, ড্যানি হাডসন, ডেভিড ওয়েনহাম। ২০০৬ সালে এটি যুক্তরাষ্ট্রে মুক্তি পায়।

কাহিনী সূত্র 
হপকিন্স ফ্যামিলির রেপ এবং মার্ডারের পর বার্নস ব্রাদারম গ্যাং এর ৩ ভাইর দুই ভাই - চার্লি আর মাইক কে পাকরাও করে ক্যাপ্টেন স্টেনলি। কারাগারে ঢুকানোর বদলে চার্লি কে প্রস্তাব দেয় ৯ দিন এর মধ্যে তাদের বড় ভাই আরথার বারন্স কে তার চাই – মৃত অথবা জীবিত না হলে ৯ দিন পর ক্রিসমাস এর দিন ছোট ভাই মাইক কে সাজা দেয়া হবে। চার্লি নিরুপায় হয়ে ভাই কে খুন করতে বেড়িয়ে পড়ে। পথে তার সাথে দেখা মিলে এক বাউন্টি হান্টার (যারা পুরস্কারের লোভে পলাতক দের খুঁজে বেড়ায়) (জন হার্ট) এর। এছাড়া চার্লি কে অঞ্চলের ব্ল্যাক একটা সম্প্রদায় আক্রমণ করে।

শ্রেষ্ঠাংশে 
 গাই পিয়ার্সি - চার্লি বার্নস চরিত্রে
 রয় উইনস্টোন - ক্যাপ্টেন মরিস স্টেনলি
 এমিলি ওয়াটসন - মারথা স্টেনলি
 ড্যানি হাডসন - আর্থার বার্নস
 ডেভিড ওয়েনহাম - ইডেন ফ্লেচার
 জন হার্ট - জেলন ল্যাম্ব
 টম ই লুইস - টু বব
 লিয়াস পাউল - কুইনি
 টম বাজ - স্যামুয়েল স্টুয়াট
 ডেভিড গালপিলি্ল - জ্যাকু
 নোয়া টেইলর - ব্রেইন ও’ল্যারি
 মিক রোহান - ম্যাড জ্যাক ব্রেডসো
 শানী ওয়াট - জন গরডন
 রডনি বোচম্যান - টবি

পুরস্কার 
 অস্ট্রেলিয়ান ফিল্ম ইন্সটিটিউট অ্যাওয়ার্ডস:
 শ্রেষ্ঠ চলচ্চিত্রকার
 সেরা কস্টিউম ডিজাইন
 শ্রেষ্ঠ সৃজনশীল সঙ্গীত
 শ্রেষ্ঠ প্রডাকশন ডিজাইন
 অস্ট্রেলিয়ার ফিল্ম ক্রিটিকস পুরস্কার ২০০৫:
 শ্রেষ্ঠ চলচ্চিত্রকার
 শ্রেষ্ঠ সৃজনশীল সঙ্গীত
 ক্লিউট্রোডিস অ্যাওয়ার্ডস ২০০৬:
 শ্রেষ্ঠ চিত্রনাট্য - মৌলিক (নিক কেভ)
 ইনসাইড ফিল্ম অ্যাওয়ার্ডস:
 শ্রেষ্ঠ চলচ্চিত্রকার
 শ্রেষ্ঠ চলচ্চিত্র
 সেরা সঙ্গীত
 শ্রেষ্ঠ প্রডাকশন ডিজাইন
 সান দিয়েগো ফিল্ম ক্রিটিকস সোসাইটি অ্যাওয়ার্ডস ২০০৬:
 শ্রেষ্ঠ সহভিনেতার (রয় উইনস্টোন)
 ভেনিস ফিল্ম ফেস্টিভাল:
 গোসি পুরস্কার

বক্স অফিস 
অস্ট্রেলিয়ার বক্স অফিসে দ্য প্রোপজিশন $২,২৭১,১০০ অয় করে।

তথ্যসূত্র

বহিঃসংযোগ 
 
 
 InFilm Australia review
 The Proposition at the National Film and Sound Archive
 Full Cast Credits at IMDB

২০০৫-এর চলচ্চিত্র
ওয়েস্টার্ন চলচ্চিত্র
ইংরেজি ভাষার চলচ্চিত্র
অস্ট্রেলীয় চলচ্চিত্র
১৮৮০-এর দশকের পটভূমিতে চলচ্চিত্র
ব্রিটিশ নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
নীল-লালগির্দি

নীল-লালগির্দি (বৈজ্ঞানিক নাম:Phoenicurus frontalis) যা ‘নীল-কপালি গির্দি’ নামেও পরিচিত এক ধরনের ছোট আকারের পাখি। এই পাখি সাধারণত ভারতীয় উপমহাদেশ এবং দক্ষিণ-পূর্ব এশিয়ায় দেখা যায়।

গ্যালারি

তথ্যসূত্র 

নেপালের পাখি
ভূটানের পাখি
ভারতের পাখি
হিমালয়ের পাখি
১৮৩২-এ বর্ণিত পাখি
তিব্বতের পাখি
আর্থার লুইস

উইলিয়াম আর্থার লুইস একজন অর্থনীতিবিদ। তিনি ১৯৭৯ সালে অর্থনীতিতে নোবেল পুরস্কার লাভ করেন।

জীবনী 
লিউইস লন্ডন স্কুল অব ইকোনোমিক্স থেকে ১৯৩৭ সালে ব্যাচেলর্স এবং ১৯৪০ সালে পিএইচডি ডিগ্রি অর্জন করেন। তিনি ম্যানচেস্টার বিশ্ববিদ্যালয় এ ১৯৪৮ থেকে ১৯৫৭ সাল পর্যন্ত শিক্ষকতা করেন।

তথ্যসূত্র

বহিঃসংযোগ 

১৯১৫-এ জন্ম
১৯৯১-এ মৃত্যু
অর্থনীতিবিদ
নোবেল বিজয়ী অর্থনীতিবিদ
২০শ শতাব্দীর মার্কিন অর্থনীতিবিদ
লন্ডন স্কুল অব ইকোনমিক্সের অধ্যাপক
লন্ডন স্কুল অব ইকোনমিক্সের প্রাক্তন শিক্ষার্থী
উন্নয়ন অর্থনীতিবিদ
নাইটস ব্যাচেলর
মার্কিন ফিলোসফিক্যাল সোসাইটির সদস্য
প্রিন্সটন বিশ্ববিদ্যালয়ের শিক্ষক
সেন্ট লুসিয় নোবেল বিজয়ী
রবার্ট সলো

রবার্ট মার্টন সলো একজন মার্কিন অর্থনীতিবিদ।  তিনি ১৯৮৭ সালে অর্থনীতিতে নোবেল পুরস্কার লাভ করেন।

জীবনী 
সলো ১৯২৪ সালের ২৩ অগাস্ট নিউ ইয়র্কের ব্রুকলিনে জন্মগ্রহণ করেন। ১৯৪৯ সালে ম্যাসাচুসেট্‌স ইনস্টিটিউট অফ টেকনোলজি র অর্থনীতি বিভাগে সহকারী অধ্যাপক হিসেবে যোগদান করেন।

তথ্যসূত্র

বহিঃসংযোগ 

১৯২৪-এ জন্ম
নোবেল বিজয়ী অর্থনীতিবিদ
ন্যাশনাল মেডেল অফ সাইন্স বিজয়ী
জন বেটস ক্লার্ক মেডেল বিজয়ী
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
জীবিত ব্যক্তি
২০শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অর্থনীতিবিদ
২১শ শতাব্দীর মার্কিন অ-কল্পকাহিনী লেখক
মার্কিন নোবেল বিজয়ী
কলাম্বিয়া বিশ্ববিদ্যালয়ের প্রাক্তন শিক্ষার্থী
হার্ভার্ড কলেজের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
প্রেসিডেন্সিয়াল মেডেল অব ফ্রিডম প্রাপক
দ্বিতীয় বিশ্বযুদ্ধের মার্কিন সেনা কর্মকর্তা
চক্রবর্তী রাজাগোপালাচারী

চক্রবর্তী রাজাগোপালাচারী  (১০ ডিসেম্বর ১৮৭৪ – ২৫ ডিসেম্বর ১৯৭২; ) ছিলেন একজন বিশিষ্ট ভারতীয় আইনজীবী, স্বাধীনতা সংগ্রামী, রাজনীতিবিদ, ইতিহাসবিদ এবং ভারতীয় জাতীয় কংগ্রেসের অন্যতম নেতা। তিনি ছিলেন ভারতবর্ষের সর্বশেষ গভর্নর জেনারেল। তিনি তামিলনাড়ু রাজ্যের মুখ্যমন্ত্রী ছিলেন। তিনি স্বতন্ত্র পার্টির প্রতিষ্ঠাতা। তিনি ভারতের সর্বোচ্চ বেসামরিক পদক ভারত রত্ন পেয়েছিলেন।

তথ্যসূত্র 

ভারতীয় রাজনীতিবিদ
ব্রিটিশ বিরোধী আন্দোলন
স্বতন্ত্র পার্টির রাজনীতিবিদ
দ্বিতীয় বিশ্বযুদ্ধের ভারতীয় ব্যক্তি
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় লেখক
২০শ শতাব্দীর ভারতীয় আইনজীবী
ব্যাঙ্গালোর বিশ্ববিদ্যালয়ের প্রাক্তন শিক্ষার্থী
১৮৭৮-এ জন্ম
১৯৭২-এ মৃত্যু
প্রেসিডেন্ট কলেজ, চেন্নাইয়ের প্রাক্তন শিক্ষার্থী
তামিলনাড়ুর মুখ্যমন্ত্রী
ভারতের ইংরেজি ভাষার লেখক
ভারতের গভর্নর জেনারেল
পশ্চিমবঙ্গের রাজ্যপাল
ভারতীয় সাম্যবাদ-বিরোধী
ভারতীয় হিন্দু
১৯শ শতাব্দীর ভারতীয় আইনজীবী
২০শ শতাব্দীর ভারতীয় অনুবাদক
ভারতীয় বৈষ্ণব
তামিলনাড়ুর লেখক
ভারতরত্ন প্রাপক
তামিল সাহিত্য অকাদেমি পুরস্কার প্রাপক
তামিল ভাষার লেখক
ভারতীয় জাতীয়তাবাদী
ভারতের বিদেশমন্ত্রী
ভারতীয় রাজনৈতিক দলের প্রতিষ্ঠাতা
মাদ্রাজ বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় সঙ্গীতজ্ঞ
ভারতীয় জাতীয় কংগ্রেসের মুখ্যমন্ত্রী
মাদ্রাজ বিধানসভার সদস্য ১৯৫২-১৯৫৭
ভারতের গভর্নর জেনারেল পরিষদের সদস্য
লালপা পি-উ

লালপা পি-উ
একটি জলচর পাখি। অতি সুলভদর্শন পাখি।
পাখিটার বাংলা নাম:‘লালপা পি-উ’, ইংরেজি নাম:‘কমন রেডশ্যাঙ্ক’,(Common Redshank) বৈজ্ঞানিক নাম:‘ট্রিংগা টোটেনাস’,(Tringa totanus) গোত্রের নাম:‘স্কোলোপাসিদি’। এদের অন্য একটি প্রজাতির নাম সবুজপা পি-উ।
লালপা পি-উ লম্বায় ২৭-২৯ সেন্টিমিটার। মাথা,ঘাড়,বুক শরীরের উপরের পালক বাদামি-ধূসর রেখা। ডানার পেছনের পালক সাদা। তলপেট থেকে বস্তিপ্রদেশ পর্যন্ত সাদাটে। ঠোঁট লম্বা সোজা। ঠোঁটের গোড়া কমলা-লাল,অগ্রভাগ কালচে। শরীরের তুলনায় পা খানিকটা লম্বা। পায়ের বর্ণ কমলা-লাল,নখ কালো। চোখের বলয় সাদা। প্রজনন সময়ে রঙ কিছুটা গাঢ় দেখায়।

এদের বাস মূলত মধ্য-পূর্ব এশিয়া থেকে বৈকালিয়া হ্রদ পর্যন্ত। শীতকালে পরিযায়ী হয় বাংলাদেশ,ভারত,মিয়ানমার,দক্ষিণ চীন,মালয়েশিয়া ও ফিলিপাইনে। এরা জলচর পাখি। অতি সুলভদর্শন পাখি। স্বভাবে শান্ত। কারো সঙ্গে গায়ে পড়ে ঝগড়া করে না। চেহারাটা মায়াবী ধাঁচের। চোখের গড়নও নজরকাড়া। শীত মৌসুমে আমাদের দেশের সর্বত্র ছড়িয়ে পড়ে। ওই সময়ে জলাশয় এলাকায় ছোট-বড় দলে শিকার খুঁজতে দেখা যায় হরহামেশায়। বেশি দেখা যায় উপকূলীয় এলাকায়। জোয়ার-ভাটার খাঁড়ির মুখে দাঁড়িয়ে খাবারের সন্ধান করে। এদের কন্ঠস্বর বেশ চমৎকার। অনেকটা বাঁশির সুরের মতো আওয়াজ করে। ‘টিইউ-টিইউ-টিইউ’ সুরে ডেকে ওঠে। হঠাৎ শুনলে যে কেউ বাঁশির আওয়াজ বলে ভুল করেন। বিশেষকরে নির্জনে সুরাটা শুনলে মনটা বিশাদে ভর করে। এরা ভয় পেলে বা উড়তে উড়তে পিউ-পিউ সুরেও ডাকে। সুরটায় মুগ্ধ হয়ে দেশের বিশিষ্ঠ পাখি বিশারদরা এদের নাম দিয়েছেন ‘মোহন বেণু’।

এ পাখির প্রধান খাবার ছোট মাছ,জলজ পোকামাকড়।
প্রজনন সময় বসন্তকাল। প্রজননের আগ মুহূর্তে নিজেদের বসত ভিটায় চলে যায়। এরা বাসা বাঁধে ভাসমান জলদামের উপর। বাসা বানাতে ব্যবহার করে জলজ ঘাস লতাপাতা। ডিম পাড়ে ৩-৫টি। স্ত্রী-পুরুষ পালা করে ডিমে তা দেয়। ডিম ফুটতে সময় লাগে ২৩-২৫ দিন।
‌তথ্যসূত্র: দৈনিক ইত্তেফাক
ইউরেশিয়ার পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
পল বয়ার

পল বয়ার (ইংরেজিঃ Paul Delos Boyer) (৩১ জুলাই, ১৯১৮  – ২ জুন, ২০১৮) একজন মার্কিন প্রাণরসায়নবিদ। তিনি ১৯৯৭ সালে রসায়নে নোবেল পুরস্কার লাভ করেন।

জীবনী 
বয়ার ১৯৪৩ সালে ইউনিভার্সিটি অব উইসকনসিন, ম্যাডিসন থেকে প্রাণরসায়নে পিএইচডি ডিগ্রি অর্জন করেন।

তথ্যসূত্র

বহিঃসংযোগ

১৯১৮-এ জন্ম
মার্কিন প্রাণরসায়নবিদ
নোবেল বিজয়ী রসায়নবিদ
উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
গ্লেন টি. সিবোর্গ মেডেল বিজয়ী
২০১৮-এ মৃত্যু
মার্কিন নোবেল বিজয়ী
মার্কিন নাস্তিক
ব্রিগহাম ইয়াং বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
শেরপা

শেরপা (তিব্বতী:ཤར་པ། অর্থ "পূর্ব দেশের অধিবাসী") (শের "পূর্ব দেশ" + পা "অধিবাসী") উচ্চ হিমালয়ে, বিশেষত নেপালের শোলোখুম্বু জেলাতে, বসবাসকারী এক উপজাতি সম্প্রদায় বিশেষ।

খাদ্যাভ্যাস 
শেরপাদের প্রধান খাদ্য হল আলু। দুধ, ঘি, মাখন ছাড়াও অনেকে ইয়াকের মাংসও খেয়ে থাকে।

বাড়িঘর 

শেরপাদের বাড়ি পাথরের তৈরী এবং ছাদ ও দরজা-জানালা কাঠের তৈরী হয়। একতলায় গৃহপালিত পশুদের রাখা হয় এবং দোতলায় বাড়ীর লোকজন থাকে। রান্না দোতলাতে হয়ে থাকে।

গৃহপালিত পশু 
শেরপারা ছাগল ও ভেড়া পুষলেও ইয়াক হল শেরপাদের প্রধান গৃহপালিত পশু। তারা ইয়াকের চামড়া থেকে জুতো, লোম থেকে কাপড়, গোবর থেকে সার তৈরী করে।

তথ্যসূত্র

শেরপা
নেপালে জাতিগত গ্রুপ
হিমালয়ের মানুষ
তিব্বতি বৌদ্ধধর্ম
গুর্খা
চীনা-তিব্বতি ভাষার ব্যক্তি
নেপালি পর্বতারোহী
ন্যিংমা
গোর্খা
ভারতের বৌদ্ধ সম্প্রদায়
নেপালে পর্বতারোহণ
তিব্বতি বৌদ্ধধর্ম

তিব্বতি বৌদ্ধধর্ম হল হিমালয়ের পাদদেশে অবস্থিত বিশেষ কিছু অঞ্চলে চর্চিত বৌদ্ধধর্ম যা তার নিজস্ব বৈশিষ্ট্যে এক স্বতন্ত্র রূপ লাভ করেছে। মূলত তিব্বত, ভুটান, ভারতের সিকিম, লাদাখ উপত্যকা, তওয়াং, মঙ্গোলিয়া, রাশিয়া, এবং উত্তর-পূর্ব চীনের কিছু অংশের অধিবাসীগণ অনুশীলন করে থাকে তিব্বতি বৌদ্ধধর্ম। তিব্বতি বৌদ্ধধর্মে বিবিধ প্রকারের ধারা এবং মতবাদের অস্তিত্ব থাকলেও এটি প্রধানত চার ধারায় বিভক্ত, যথা, নিংমা, কাগিয়ু, গেলুগ এবং সাক্য। বৌদ্ধধর্মের এই সকল ধারাই তিনটি মূল শাখা মহাযান, হীনযান এবং বজ্রযানের শিক্ষার আদর্শ বহন করে চলেছে। যদিও গেলুগ ধারার মত কোন কোন মতানুসারে বজ্রযান মহাযানেরই একটি অবিচ্ছেদ্য অঙ্গ।

ইতিহাস

ভারত-প্রাক-বৌদ্ধ তিব্বত সম্পর্ক 
খ্রিষ্টাব্দ প্রথম সহস্রাব্দে চুম্বি উপত্যকা তিব্বত এবং ভারতের মধ্যে একটি বাণিজ্য রুট হিসাবে ব্যবহৃত হওয়ার সুস্পষ্ট প্রমাণ রয়েছে। ইয়ন্তেন্দ্রাক  নামে একটি লটসাওয়াকে বলা হয় ভারতীয় শিক্ষক আর্যদেব দ্বারা ভারতে যাওয়ার রাস্তার নিয়ন্ত্রণ দেওয়া হয়েছিল।

বৌদ্ধ তিব্বত 
তিব্বতীয় বৌদ্ধধর্ম ভারতীয় বৌদ্ধধর্মের সর্বশেষ পর্যায় থেকে উদ্ভূত মহাযান বৌদ্ধধর্মের একটি রূপ হিসেবে বিকশিত হয়েছে (যার মধ্যে অনেক বজ্রযান উপাদান অন্তর্ভুক্ত ছিল)। এইভাবে এটি গুপ্ত-পরবর্তী মধ্যযুগীয় যুগে (৫০০-১২০০ খ্রিস্টাব্দ) বহু ভারতীয় বৌদ্ধ তান্ত্রিক অনুশীলনের পাশাপাশি অসংখ্য স্থানীয় তিব্বতি উন্নয়নের সাথে সংরক্ষণ করে। প্রাক-আধুনিক যুগে, কুবলাই খান কর্তৃক প্রতিষ্ঠিত মঙ্গোল ইউয়ান রাজবংশের (১২৭১-১৩৬৮) প্রভাবের কারণে তিব্বতীয় বৌদ্ধধর্ম তিব্বতের বাইরে ছড়িয়ে পড়ে।, যা চীন, মঙ্গোলিয়া এবং সাইবেরিয়ার কিছু অংশ শাসন করেছিল। আধুনিক যুগে, তিব্বতি বৌদ্ধধর্ম এশিয়ার বাইরে ছড়িয়ে পড়েছে তিব্বতি প্রবাসীদের প্রচেষ্টার কারণে (১৯৫৯ সাল থেকে)। দালাই লামা ভারতে পালিয়ে যাওয়ার কারণে, ভারতীয় উপমহাদেশ তিব্বতীয় বৌদ্ধ মঠের পুনর্জাগরণের জন্যও পরিচিত, যার মধ্যে গেলুগ ঐতিহ্যের তিনটি প্রধান মঠের (ত্সোং-খা-পা-ব্লো-ব্জাং-গ্রাগ্স-পা-এর বিগ্রহ প্রতিষ্ঠিত দ্গা'-ল্দান বৌদ্ধবিহার এবং 'ব্রাস-স্পুংস বৌদ্ধবিহার) পুনর্নির্মাণও রয়েছে।

তিব্বতি বৌদ্ধধর্মের চারটি প্রধান বিদ্যালয় রয়েছে, যথা নাইংমা (8ম শতাব্দী), কাগ্যু (১১শ শতাব্দী), শাক্য (১০৭৩), এবং গেলুগ (১৪০৯)। জোনাং হল একটি ছোট স্কুল যা বিদ্যমান, এবং রিমে আন্দোলন (১৯শতক), যার অর্থ "কোন দিক নেই", একটি সাম্প্রতিক অসাম্প্রদায়িক আন্দোলন যা সমস্ত ভিন্ন ঐতিহ্যকে সংরক্ষণ ও বোঝার চেষ্টা করে। বৌদ্ধধর্মের প্রবর্তনের আগে তিব্বতে প্রধান আধ্যাত্মিক ঐতিহ্য ছিল বন, যা তিব্বতি বৌদ্ধধর্ম (বিশেষ করে নাইংমা বিদ্যা) দ্বারা দৃঢ়ভাবে প্রভাবিত হয়েছে।

পাদটীকা 

বৌদ্ধধর্ম
ধর্মের ইতিহাস
তিব্বতী বৌদ্ধধর্ম
এশিয়ায় বৌদ্ধধর্মের ইতিহাস
সবুজ টিয়া

সবুজ টিয়া (বৈজ্ঞানিক নাম:Psittacula krameri) টিয়া প্রজাতির অতিপরিচিত ও সুদর্শন পাখি। সবুজ টিয়া সহজেই পোষ মানে এবং মানুষের মতো করে কথা বলতে পারে। এরা সাধারণত বন, বৃক্ষবহুল এলাকা, প্রশস্ত পাতার বন, আর্দ্র পাতাঝরা বন, খোলা বন, পাহাড়ি বন, চা বাগান, বসতবাড়ির বাগান, আবাদি জমি, পুরান বাড়িতে বসবাস ও বিচরণ করে। বাংলাদেশের বন্যপ্রাণী আইনে এ প্রজাতিটি সংরক্ষিত।

খাদ্য 

খাদ্যতালিকায় আছে পত্রগুচ্ছ, ফুল, ফল, লতাপাতা, বীজ ও ফলের মিষ্টি রস। ধানখেতের পাকা ধানও সবুজ টিয়ারা খায়।

আকার 

সবুজ টিয়া কলাপাতা-সবুজ রঙের সুদর্শন পাখি। দেহের দৈর্ঘ্য ৪২ সেন্টিমিটার, ওজন ১৩০ গ্রাম। সামান্য কিছু পালক ছাড়া পুরো দেহই সবুজ। ঠোঁট লাল, নিচের দিকে বড়শির মতো বাঁকানো। চোখ হলদে-সাদা। ছেলেপাখি ও মেয়েপাখির গলায় ভিন্ন রঙের দাগ আছে। ছেলেপাখির থুতনিতে কালো রেখা, গলা ও ঘাড়ের পেছনে গোলাপি পাটল বর্ণ। মেয়েপাখির ঘাড় পান্না সবুজে ঘেরা।

স্বভাব 
সবুজ টিয়া সচরাচর ছোট দলে থাকে, তবে জোড়ায়ও দেখা যায়। অনেক টিয়া একসঙ্গে মিলে রাত কাটায়। সচরাচর পুনঃ পুনঃ উচ্চ স্বরে ডাকে।

চিত্রশালা

তথ্যসূত্র

বহিঃসংযোগ 

 Indian Ringneck website 
 Rose-ringed Parakeet in California
 Oriental Bird Images: Rose-ringed Parakeet  Photos of Rose-ringed Parakeet in the wild
 In Internet Bird Collection 

আইইউসিএন লাল তালিকার ন্যূনতম উদ্বেগজনক প্রজাতি
১৭৬৯-এ বর্ণিত পাখি
দক্ষিণ এশিয়ার পাখি
সাহারা-নিম্ন আফ্রিকার পাখি
সিট্টাকুলা
ঝুঁটিশালিক

ঝুঁটিশালিক (বৈজ্ঞানিক নাম:Acridotheres fuscus) শালিক প্রজাতির পাখি। ঠোঁটের গোড়ায় খাড়া ঝুঁটি আছে বলে এমন নাম। বাসা বানায় গাছের কোটরে খড়কুটো, শুকনো ঘাস, পাটের আঁশসহ বিভিন্ন রকম লতাপাতা দিয়ে।শালিকেরা কিচিরমিচির শব্দ করে ডাকে।

প্রাপ্তিস্থান 
ঝুঁটিশালিককে সাধারণত দক্ষিণ এশিয়ার দেশগুলোতে দেখা যায়।

খাদ্য 
ঝুঁটিশালিকের খাদ্যতালিকায় আছে: ধান, চাল, গম, ফড়িং, ঝিঁঝি পোকা, ছোট ব্যাঙ, কেঁচো, জলপোকা, মাকড়সা, উড়ন্ত উইপোকা, বট-অশ্বত্থের ফলসহ বিভিন্ন রকমের ফল, তাল-খেজুরের রস, শিমুল-মাদার ফুলের মধু প্রভৃতি।

আকার 
শরীরের রং কালচে বাদামি, মাথা কালো, চোখ লাল, চোখের চারপাশের রং হালকা লাল ও মণি গাঢ় হলুদ। ঠোঁট হলুদ, পা কমলা-হলুদ। দেহের ওপরের পালক ধূসর ছাই রঙের। পালকের শেষ প্রান্তে সাদার আভা। পেট ধূসর পাটকিলে। লেজের তলা সাদা।

স্বভাব 
ঝুঁটিশালিক খুব চেঁচামেচি করে ডাকাডাকি করে।

প্রজননকাল 
সাধারণত বর্ষাকালে এরা হালকা নীল রংয়ের দুই থেকে পাঁচটি ডিম দেয় । বাচ্চা ফোটানোর সময় এরা আনন্দে মেতে ওঠে। একই বাসায় পরপর দুবার বাচ্চা ফোটায়।

তথ্যসূত্র 

অ্যাক্রিডোথিরিস
এশিয়ার পাখি
আফগানিস্তানের পাখি
বাংলাদেশের পাখি
ভুটানের পাখি
ভারতের পাখি
মিয়ানমারের পাখি
মালয়েশিয়ার পাখি
থাইল্যান্ডের পাখি
নেপালের পাখি
পাকিস্তানের পাখি
সিঙ্গাপুরের পাখি
শালিক
১৮২৭-এ বর্ণিত পাখি
দক্ষিণ এশিয়ার পাখি
রেডিও স্বাধীন

রেডিও স্বাধীন ব্যক্তিমালিকানাধীন এফএম রেডিও স্টেশন। এর প্রচার তরঙ্গ ৯২.৪ এফএম। ২০ মার্চ ২০১৩ ঢাকার, বনানীর এশিয়াটিক সেন্টারে রেডিও স্বাধীনের উদ্বোধনী অনুষ্ঠান হয়। এটি এশিয়াটিক মার্কেটিং কমিউনিকেশন লিমিটেড তথা এশিয়াটিক গ্রুপের মালিকানাধীন।

প্রথম সম্প্রচার

অনুষ্ঠানমালা 
রেডিও স্বাধীনের সারাদিনের অনুষ্ঠানগুলো ভাগে নয়টি ভাগে করা। ভোর ৫টা থেকে ৭টা পর্যন্ত ‘ক্যাফেইন’, সকাল ৭টা থেকে ১০টা পর্যন্ত ‘হুইলস’, সকাল ১০টা থেকে বেলা ১২টা পর্যন্ত ‘শ্রেয়সী’, বেলা ১২টা থেকে দুপুর আড়াইটা পর্যন্ত ‘বস ব্রেক’, বিকাল ৩টা থেকে ৪টা পর্যন্ত ‘জেন’, ৪টা থেকে রাত সাড়ে ৮টা পর্যন্ত ‘বোমবাস্টিক’, রাত ৯টা থেকে ১১টা পর্যন্ত ‘ক্যারাভান’, রা ১১টা থেকে ‘আনকাট স্বাধীন’ এবং রাত ২টা থেকে ভোর ৫টা পর্যন্ত ‘ড্রিম’।

আরো দেখুন 
 বাংলাদেশের বেতার কেন্দ্রের তালিকা
 বাংলাদেশের টেলিযোগাযোগ ব্যবস্থা
 বাংলাদেশ বেতার

তথ্যসূত্র 

বাংলাদেশের রেডিও স্টেশন
২০১৩-এ বাংলাদেশে প্রতিষ্ঠিত
ঢাকা ভিত্তিক সংগঠন
ঢাকার গণমাধ্যম
ব্সাম-য়াস বৌদ্ধবিহার

ব্সাম-য়াস বৌদ্ধ বিহার () তিব্বতের প্রাচীনতম বৌদ্ধ বিহার।

নির্মাণকাল 
তিব্বতের সম্রাট খ্রি-স্রোং-ল্দে-ব্ত্সানের শাসনকালে আচার্য শান্তরক্ষিত লাসা থাকে দক্ষিণে ব্রহ্মপুত্র নদের তীরে তিব্বতের প্রাচীনতম বিহার ব্সাম-য়াস বৌদ্ধ বিহার নির্মাণের কাজ শুরু করেন এবং ৭৭৯ খ্রিষ্টাব্দের কাছাকাছি সময়ে নির্মাণকাজ সম্পূর্ণ হয় ।

গঠনশৈলী 
এই বিহার পাল সাম্রাজ্যের সম্রাট ধর্মপালের রাজত্বকালে নির্মিত ওদন্তপুরী বিহারের অনুকরণে তৈরী করা হয়।  বিহারটি চতুষ্কোণ এবং সীমানা উঁচু প্রাচীর দিয়ে ঘেরা। চারদিকে চারটি প্রবেশদ্বার এবং মাঝখানে প্রধান বিহারটি অবস্থিত। প্রধান বিহারকে ঘিরে ভিক্ষুদের থাকবার জন্য দোতলা আবাসন। বিহারের চার কোণে ইটের তৈরী ছত্র শোভিত স্তুপ ও তার পাশে মাটির তৈরী বজ্রযানী স্তুপ আছে। তিনতলা প্রধান বিহারটি কাঠের তৈরী। একতলায় একটি বুদ্ধমূর্তি এবং বাইরে শান্তরক্ষিত, তার তিব্বতী শিষ্য বৈ-রো-ত্সা-না ও সম্রাট স্রোং-ব্ত্সন-স্গাম-পোর মূর্তি আছে।

শান্তরক্ষিতের দেহাবশেষ 
৭৮৮ খ্রিষ্টাব্দে ব্সাম-য়াস বৌদ্ধ বিহারে এক দুর্ঘটনায় শান্তরক্ষিতের মৃত্যু হয়। তখন তার মরদেহ বিহারের পূর্ব দিকে এক পাহাড়ের সানুদেশে সমাহিত করা হয়। বিংশ শতাব্দীর শুরুতে তার করোটি এবং অস্থি পঞ্জর বেরিয়ে পড়লে সেগুলি সংগ্রহ করে সম-য়ে বৌদ্ধ বিহা্রে রেখে দেওয়া হয়।

চিত্রপ্রদর্শনী

তথ্যসূত্র

আরো পড়ুন 
 Dorje, Gyurme. (1999). Footprint Tibet Handbook with Bhutan. 2nd Edition. Footprint Handbooks Ltd. .
 Dowman, Keith. (1988) The Power-places of Central Tibet. Routledge & Kegan Paul. London & New York. .
 Rene de Nebesky-Wojkowitz, Tibetan Religious Dances (The Hague:Mouton, 1976)
 Yeshe Tsogyel, The Life and Liberation of Padmasambhava, 2 vols., trans. Kenneth Douglas and Gwendolyn Bays (Berkeley: Dharma Publishing, 1978)
 Pearlman, Ellen (2002). Tibetan Sacred Dance: a journey into the religious and folk traditions. Rochester, Vermont, USA: Inner Traditions. 
 Luke Wagner and Ben Deitle (2007). Samyé

তিব্বতের বৌদ্ধবিহার
বাংলাদেশের স্বাধীনতা যুদ্ধে গণকবরের তালিকা

মুক্তিযুদ্ধ চলাকালে বাংলাদেশে ইতিহাসের নৃশংসতম গণহত্যা চালানো হয়। ২৫শে মার্চের কালোরাতে পাকিস্তান সামরিক বাহিনী পরিচালনা করে অপারেশন সার্চলাইট নামক ধ্বংসযজ্ঞ। বাংলাদেশের স্বাধীনতা লাভের পূর্ব পর্যন্ত চলে তাদের এই গণহত্যা এবং ধ্বংশজজ্ঞ। এই সকল কর্মকাণ্ডে বাংলাদেশী কিছু ঘাতক দোসর পাকিস্তান বাহিনীকে সহায়তা করেছিলো।

মুক্তিযুদ্ধ চলাকালে কত মানুষ প্রাণ হারিয়েছে তা নিয়ে গণমাধ্যমে বিভিন্ন রকম পরিসংখ্যান প্রচলিত রয়েছে। বিশ্বব্যাপী বিভিন্ন এনাসাইক্লোপেডিয়া ও বইতে এই সংখ্যাটিকে ২,০০,০০০ থেকে শুরু করে ৩০,০০,০০০ পর্যন্ত উল্লেখ করা হয়েছে। বাংলাদেশে মুক্তিযুদ্ধে শহীদের সংখ্যাটিকে ৩০,০০,০০০ হিসেবে অনুমান করা হয়। যুদ্ধের সময় প্রায় এক কোটি শরণার্থী ভারতে আশ্রয় গ্রহণ করে। পরিসংখ্যান থেকে বুঝতে পারা যায় যে শরণার্থীরা ভারতে আশ্রয় গ্রহণ না করলে গণহত্যায় শহীদের সংখ্যা আরও বেশি হতো।
স্বাধীনতা লাভের প্রাক্কালে ১৪ ডিসেম্বর রাজাকার আল-বদর ও আল-শামস বাহিনী পাকিস্তান আর্মির নির্দেশে বাংলাদেশের প্রায় ৩০০ জন বুদ্ধিজীবীকে - যাদের মধ্যে রয়েছেন শিক্ষক, ডাক্তার, প্রকৌশলী, শিল্পী, কবি, সাহিত্যিক, বিজ্ঞানী - ধরে নিয়ে যায় এবং নির্মমভাবে হত্যা করে।

বরিশাল বিভাগ

চট্টগ্রাম বিভাগ

ঢাকা বিভাগ

খুলনা বিভাগ 

 কোহিনুর ভিলা

রাজশাহীবিভাগ

রংপুর বিভাগ

সিলেট বিভাগ

আরও দেখুন 
 বাংলাদেশের স্বাধীনতা যুদ্ধের বধ্যভূমির তালিকা

তথ্যসূত্র

বহিঃসংযোগ 

বাংলাদেশের স্বাধীনতা যুদ্ধ
বাংলাদেশের ইতিহাস
বাংলাদেশের বধ্যভূমি